tartuNLP/wikipedia-smugri-20251201 huggingface dataset:
Tingivuoret

Tingivuoret () ovat Sierra Leonen luoteisosassa sijaitseva vuoriryhmä. Ne sijaitsevat vuonna 1947 metsästysvapaaksi metsäreservaatiksi rauhoitetun 118,85 neliökilometrin laajuisen luonnonpuiston (IUNC kategoria II) sisällä. Hallinnollisesti Tingivuoret ovat pääosin Sierra Leonen Itäisen maakunnan Konon piirikunnan ja pohjoisosaltaan Pohjoisen maakunnan Koinadugun piirikunnan alueella. Konon piirikunnan keskus Koidu sijaitsee linnuntietä 30–40 kilometriä vuorista lounaaseen.
Lintutieteilijöiden yhdistys African Bird Club mainitsee Tingivuorten alueen yhtenä Sierra Leonen tärkeistä lintualueista, josta on tavattu yli 200 lintulajia. Tingivuoret korkein huippu (Sankan Biriwa, tai Sankanbiriwa) yltää 1 853 metriä merenpinnan yläpuolelle, toisen lähteen mukaan 1 709 metriin. Vuorilta voidaan luokitella korkeuden mukaan neljä eri kasvillisuusvyöhykettä: sulkeutuneet metsät ja Guinean savanni (460–915 m), alemman vuoriston pensassavanni (915–1 700 m), vuoristoniityt (montane grassland, prairie d’altitude; 1 700 m) ja vuoriston galleriametsä (1 700 m).
Pedro de Sintra

Pedro de Sintra, joka tunnetaan myös nimillä Pêro de Sintra, Pedro da Cintra ja Pedro da Sintra (noin 1446 Lagos, Portugalin kuningaskunta – 1484 Länsi-Afrikka), oli portugalilainen tutkimusmatkailija. Hän oli yksi ensimmäisistä eurooppalaisista, jotka tutkivat Länsi-Afrikan rannikkoa. 
Noin vuonna 1462 de Sintran retkikunta saavutti senaikaisen Sierra Leonen, jonka hänen myös tiedetään nimenneen. Tosin professori C. Magbaily Fylen mukaan kyseessä on mahdollisesti ollut historioitsijoiden väärintulkinta: Serra Lyoasta on hänen mukaansa puhuttu jo ennen vuotta 1462, jolloin de Sintran retkikunta vasta saavutti Sierra Leonen rannikon. Tämä tarkoittaisi sitä, että maan nimeäjän henkilöllisyys olisi siis vieläkin pimennossa. Jos de Sintra kuitenkin nimesi alueen, ei ole kuitenkaan varmaa onko nimen antamisen syynä ollut maan muoto vai ilmasto-olosuhteet, jonka johdosta hän olisi antanut maalle juuri tämän nimen. Joidenkin mukaan rannikkoalueet muistuttivat leijonan hampaita kun taas toiset ovat ehdottaneet, että de Sintran mielestä vuoristoisen niemimaan yläpuolella olevat ukkoset kuulostivat aivan leijonan karjaukselta.
1500-luvun englantilaiset merimiehet kutsuivat maata Sierra Leoaksi, joka kehittyi 1600-luvulla Sierra Leoneksi. Britit hyväksyivät nimen virallisesti Sierra Leoneksi vuonna 1787. 
De Sintra jatkoi retkikuntansa kanssa matkaa Sierra Leonesta nykyisen Nigerian alueella sijaitsevaan Beninin kuningaskuntaan. Hän kuvaili Beninin kaupungin katuja leveiksi ja puhtaiksi: sellaisiksi, joita hän ei ollut ikinä nähnyt Euroopassa. De Sintra kuvaili myös paikallisia hyvin pukeutuneiksi.
Kambia

Kambia on Sierra Leonen Luoteisen maakunnan Kambian piirikunnan (367 699 as.) hallintokeskus. Kaupungin väkiluku on 12 553 (Arvio 2025), eli se on Sierra Leonen 17. suurin kaupunki. Väkiluvun kasvu on ollut hidasta: vuonna 2004 kaupungin väkiluku oli 11 842. Kambia sijaitsee linnuntietä noin 79 kilometriä pääkaupunki Freetownista pohjoiskoilliseen. Piirikunnan väestö on etnisesti kirjavaa ja suurimmat etniset ryhmät ovat temnet, susut, limbat, fulat ja mandinkat.
Kaupungin länsipuolitse virtaa Great Scarcies -joki (Kolenten), joka pohjoisempana toimii Guinean vastaisen rajan rajajokena. Kaupungista on maanteitse noin 9 kilometriä valtionrajalle. Raja-aseman toisella puolella on Guinean Forécariahin prefektuuri. Kaupungin nimen kerrotaan johtuvan seudulla asuneesta asukkaasta. Ennen eurooppalaisten tuloa Kambian paikalla oli Pa Kambi -nimisen maanviljelijän ja kalastaja-metsästäjän asumus. Kun seudulle tuli muita lähiseutujen paikallisia asukkaita, he havaitsivat Pa Kambin toimivan siellä. Myös muita asettui asumaan paikkakunnalle, ja se sai nimekseen Kambia, Pa Kambin kaupunki.
Kaupunki kuului vuoden 2017 alueuudistukseen asti Pohjoiseen maakuntaan.
Recoil

Recoil on entisen Depeche Moden jäsenen Alan Wilderin musiikillinen projekti. Wilder perusti Recoilin ollessaan vielä Depeche Moden jäsen, jotta hän voisi julkaista yhtyeen pop-tyylistä poikkeavaa, kokeellisempaa materiaalia. Wilder ilmoitti lähtevänsä Depeche Modesta vuonna 1995, minkä jälkeen Recoilista tuli hänen ensisijainen yhtyeensä. 
 "1+2" ja "Hydrology" julkaistiin CD:llä nimellä "Hydrology plus 1+2" (1988).
Margareta Dume

Margareta (Greta) Lambrektintytär Dume, (syntymäaika tuntematon – 1410) oli ruotsalainen perijätär. Hänellä oli merkittävä rooli sisällissodassa, jonka laukaisi erimielisyydet puolisoBo Joninpoika Gripin perinnöstä vuonna 1386. Hän seurasi kuningas Albrekt Mecklenburgilaista sodassa kuningatar Margareetaa vastaan.
Elämäkerta.
Greta kuului aateliseen saksalaiseen Dumen sukuun Mecklenburgista, joka asettui Suomeen noin vuonna 1362. Hänen sisaruksiaan olivat Klaus, Gerhard, Henneke, Volrad ja Berthold Dume. Greta avioitui vuonna 1373 poliittisesti vaikutusvaltaisen drotsi Bo Joninpoika Gripin kanssa. Hänen veljensä Henneke oli Bo Joninpojan linnanvouti Viipurin linnassa.
Puolisonsa Bo Joninpojan kuoleman jälkeen vuonna 1386 Greta oli jätetty testamentissa suurimmaksi osaksi ilman osuutta tämän omaisuudesta. Nimittämällä kuningas Albrektin holhoojaksi itselleen ja lapsilleen (Knut Bosson Grip) hän teki kuninkaasta etujensa valvojan, kun taistelut puhkesivat puolison valtavasta perinnöstä vuonna 1387. Kuninkaan kannattajat saattoivat siten esiintyä hänen edustajinaan konfliktissa ja heitä kutsuttiin hänen "avustajikseen". 
Greta Dume sai vaikutusvaltaisen aseman hovissa: vuonna 1388 hän myötävaikutti muun muassa siihen, että eräs aatelin edustaja sai takaisin takavarikoidun omaisuutensa. Vuonna 1389 hän oleskeli vielä hovissa, mutta lähti sittemmin maanpakoon, luultavasti Mecklenburgiin. Greta Dume avioitui vuonna 1394 ritari Bengt Niklissonin kanssa sopiessaan erimielisyytensä kuningatar Margareetan kanssa. Hänen kannattajansa polttivat Loftan kirkon vuonna 1409, mikä mainitaan hänen testamentissaan.
Margareta Dume haudattiin Bo Joninpojan hautaan Vadstenan luostarikirkossa 13. helmikuuta 1410.
Magburaka

Magburaka on Sierra Leonen Pohjoisen maakunnan 530 776 asukkaan Tonkolilin piirikunnan hallintokeskus. Vuonna 2004 kaupungin väkiluku oli 16 313. Magburaka sijaitsee Rokeljoen koillisrannalla, linnuntietä noin 21 kilometriä aluekeskus Makenista eteläkaakkoon ja noin 144 kilometriä pääkaupunki Freetownista itään. 
Kaupunki on seudun maataloustuotannoin (mm. riisi, palmuöljy ja siemenet, tomaati, kolapähkinät) markkinapaikka. Siellä toimii muun muassa valtion sairaala, maan eliittikouluihin luettu valtiollinen poikien yläkoulu (Magburaka Government Secondary School for Boys), jota presidentti Ernest Bai Koroma kävi aikanaan, ja Magburakan tekninen opisto (tai Magburaka Technical Institute).
Piirikunnassa, Magburakan kaupungin koillispuolella toimii suuri African Minerals Ltd (AML) -kaivosyhtiön Tonkolilin (Bumbunan) rautamalmikaivos. Vuonna 2013, jolloin toiminnan ylösajo yhä jatkui, se tuotti jo 16,9 miljoonaa tonnia 57,6 prosentin rautapitoisuuden malmia. Kaivokselta johtaa kaivosyhtion pääosin omistama rautatie Makenin ja Lunsarin kaupunkien pohjoispuolitse rannikolle kaivosyhtiön Pepelin satamaterminaaliin. Kaivosyhtiön paikallisväestöä pahoin syrjivää toimintaa on esimerkiksi ihmisoikeusjärjestö Human Rights Watch kritisoinut.
Brothers in Arms (kappale)

Brothers in Arms on Dire Straitsin vuoden 1985 kappale ja esiintyy heidän samannimisen albuminsa viimeisenä kappaleena. Se tehtiin alun perin vuonna 1982, samana vuonna kuin Falklandin sota. Kappale uudelleenjulkaistiin erikoisjulkaisuna vuonna 2007 sodan 25-vuotispäivän muistoksi ja keräämään varoja sodan veteraaneille, jotka kärsivät posttraumaattisesta stressihäiriöstä.
Kappaleen musiikkivideo käyttää rotoskooppausta ja näyttää yhtyeen esiintymässä päällystettynä kuvilla ensimmäisestä maailmansodasta.
Historia.
Kappaleelle on kaksi studioäänitettyä versiota: albumiversio, jonka pituus on 6:55 ja lyhyempi versio, jonka pituus on 6:05 ja sisältää hieman erilaiset (ja lyhyemmät) soolot kappaleen alussa ja lopussa. Versio joka esiintyy Dire Straitsin ' -kokoelma-albumilla on 4:55 pitkä. Versio joka esiintyy yhtyeen "On the Night" -livealbumilla sisältää ylimääräisen soolon ja on 8:55 pitkä. Täyspitkä studioalbumiversio (6:55) sisällytettiin myös vuoden 2005 kokoelma-albumiin '.
Kappale esiintyi "West Wing" -televisiosarjan toisen kauden päätösjaksossa. Se myös esiintyi vuoden 2001 elokuvassa "Spy Game".
Tammikuussa 2022 "Helsingin Sanomat" pyysi yli 70:tä suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Brothers in Arms” ylsi sijalle 21.
Margaretha Zetterberg

Margaretha Zetterberg (myös nimellä "Greta Setterberg", 1733–1803) oli suomalainen kehruumestaritar ja kehruun opettaja.
Margaretha Zetterberg oli kehruumestaritarkollegojensa Elisabeth Forsell ja Maria Öberg kanssa Suomen ensimmäisiä virallisen ammattitutkinnon suorittaneita, hyväpalkkaisia naisia sekä naisten ammattikoulutuksen pioneereja, jotka levittivät rukilla kehruun taitoa ympäri Suomen siihenastisen värttinällä tapahtuneen kehruun korvaamiseksi ja langan laadun parantamiseksi.
Porvoolainen Zetterberg sai oppinsa ruotsalaissyntyiseltä Elisabeth Forsellilta, joka toimi aluksi Turun seudulla ja sitten Porvoossa kunnes muutti takaisin Ruotsiin. Tämän jälkeen porvoolaiset lähettivät Zetterbergin Tukholmaan saamaan lisää kehruuoppia. Menestynyt mestaritar palasi Porvooseen ja toi Suomeen uusimpia villan ja pellavan käsittelytekniikoita. Hän meni naimisiin, muttei ole tietoa jatkoiko hän työskentelyä kehruun parissa sen jälkeen.
Ala-Dnestrin kansallispuisto

Ala-Dnestrin kansallispuisto () on kansallispuisto Moldovassa. Sen pinta-ala on noin 50 000 neliömetriä. Puisto valmistui vuonna 2016.
Alue suojeltiin Ramsarin sopimuksella 2003.
So Far Away (Avenged Sevenfoldin kappale)

So Far Away on yhdysvaltalaisen Avenged Sevenfold -yhtyeen vuonna 2011 julkaisema kappale. Kappale löytyy yhtyeen viidenneltä "Nightmare"-albumilta.
Kappaleen soitto.
Yhtye on omistanut kappaleen edesmenneen rumpalin "The Rev" muistolle.
So Far Away (Staindin kappale)

So Far Away on yhdysvaltalaisen rockyhtyeen Staind kappale albumilta "14 Shades of Grey".
Kappale on ollut Billboardin "Mainstream Rock Tracks" -listan ykkösenä.
Justin Hurwitz

Justin Hurwitz (s. 22. tammikuuta 1985) on yhdysvaltalainen Oscar-palkittu elokuvasäveltäjä, joka tunnetaan parhaiten yhteistyöstään elokuvaohjaaja Damien Chazellen kanssa elokuvissa "Whiplash" (2014) ja "La La Land" (2016).
Hurwitz sai palkittiin kahdella Oscarilla parhaasta musiikista ja kappaleesta "City of Stars" sekä parhaan musiikin ja kappaleen Golden Globella elokuvasta "La La Land".
Lisäksi Hurwitz palkittiin parhaan musiikin Golden Globella elokuvasta "Ensimmäisenä kuussa" (2018). Vuonna 2023 hön oli Oscar-ehdokkaana elokuvan Babylon musiikista.
PowerVR

PowerVR on Imagination Technologiesin (ent. "VideoLogic") osasto, joka kehittää laitteistoa ja ohjelmistoa grafiikka- ja videosuorittimia varten. 
Piirit suorittavat laitteistolla toimintoja mm. tehostamaan 2D- ja 3D-grafiikan piirtoa, videokuvan pakkausta ja purkua sekä kuvankäsittelyä (kameratoiminnot).
PowerVR ei itse valmista piirejään vaan lisensoi sen muille valmistajille (ks. ). PowerVR-piiri on usein integroituna järjestelmäpiirillä (SoC, ) mobiililaitteissa kuten älypuhelimissa.
Joulukuussa 2016 Imagination Technologies julkisti PowerVR-grafiikkaprosessorin (PowerVR G6230 GPU) läpäisseen ensimmäisenä Khronos Groupin OpenVX 1.1:n vaatimustenmukaisuustestin.
PowerVR-piirit käyttävät (TBDR) -menetelmää renderöintiin.
Mallit.
Series1.
NEC:n valmistama, käytetty Matroxin Matrox m3D -näytönohjaimissa.
MBX.
MBX on yksi menestyksistä, jonka käyttökohteita ovat mm. iPhone ja Nokia N95.
Series5 (SGX).
SGX-sarja tukee "Shader Model" 4.1 Unified Shader -rakennetta.
SGX on käytössä mm. Apple A4:ssä iPad-laitteessa ja Sonyn PlayStation Vita -käsikonsolissa.
SGX-sarjaan kuuluvat: "Series5", "Series5XT" ja "Series5XE".
Series6.
Series6-sarja tulee OpenCL 1.2 -ohjelmointia.
Series7XT.
Series7XT-sarja tukee OpenGL ES 3.1- ja OpenCL 1.2 -ohjelmointia.
Series8XE.
Series8XE-sarja tukee OpenGL ES 3.2-, OpenCL 1.2- ja Vulkan-ohjelmointia.
To the Bone (elokuva)

To the Bone on vuonna 2017 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Marti Noxon. Sen pääosia esittävät Lily Collins ja Keanu Reeves. Elokuva kertoo anoreksiaa sairastavasta naisesta (Collins), joka tapaa nuorisoryhmää johtavan epätavanomaisen lääkärin (Reeves).
"To the Bone" sai ensi-iltansa Sundancen elokuvajuhlilla 22. tammikuuta 2017.
Louvre Abu Dhabi

Louvre Abu Dhabi () on 8. marraskuuta 2017 avattu taidemuseo Saadiyatsaarella, Abu Dhabissa. Museorakennuksen on suunnitellut ranskalainen arkkitehti Jean Nouvel. Museo on osa Abu Dhabin kaupungin ja Ranskan hallituksen välistä 30-vuotista sopimusta. Museon pinta-ala on noin 24 000 neliömetriä, josta noin 8 000 neliömetriä on gallerioita. Tämä tekee siitä Arabian niemimaan suurimman museon.
Museon rakentaminen alkoi vuonna 2009, ja se oli tarkoitus avata alun perin vuonna 2012. Abu Dhabin kaupunki maksoi 520 miljoonaa Yhdysvaltain dollaria saadakseen käyttää Louvren nimeä. Lisäksi Abu Dhabi maksoi Louvrelle taideteosten lainauksesta, erikoisnäyttelyistä ja hallintoneuvoista 747 miljoonaa dollaria.
Museossa on esillä niin itämaisia kuin länsimaisia taideteoksia. Esillä on muun muassa Vincent van Goghin, Andy Warholin, Claude Monet’n ja Henri Matissen teoksia.
Museon vetonaulaksi odotetaan Leonardo da Vincin maalausta "Salvator Mundi", joka huutokaupattiin yli 450 miljoonalla dollarilla vuonna 2017.
Adreno

Adreno on Qualcommin kehittämä grafiikkasuoritinsarja, joita käytetään useissa heidän valmistamissaan järjestelmäpiireissä.
Piiriä on alun perin kehittänyt ATI Technologies tuotenimellä "Imageon" (myös "ATI Imageon"). AMD osti ATI Technologiesin vuonna 2006.
Qualcomm osti mobiililaiteosaston AMD:ltä vuonna 2009. Qualcomm nimesi oston jälkeen "Imageon"-tuotteet nimelle "Adreno".
Adreno-sarjan GPU on integroituna useissa Qualcomm Snapdragon -järjestelmäpiireissä.
Qualcomm on ilmoittanut Vulkan-rajapinnan tuen Adreno 500-sarjalle sekä 400-sarjalle.
500-sarjan mallit tukevat OpenCL-ohjelmointia.
C7H14

C7H14 on seuraavien yhdisteiden molekyylikaava:
Järjestelmäpiiri

Järjestelmäpiiri (, SoC) on mobiililaitteissa ja sulautetuissa järjestelmissä käytettävä mikropiiri, jossa yhdistyy useiden eri piirien toimintoja. Järjestelmäpiirissä voivat yhdistyä muun muassa perinteinen suoritin, grafiikkaprosessori ja digitaalinen signaaliprosessori sekä useita muita pienempiä piirejä. Integroimalla useita piirejä samalle komponentille vähennetään laitteen tilantarvetta ja virran kulutusta. Järjestelmäpiirillä voi olla monen tyyppisiä muisteja (RAM-muistia, ROM-muistia, EEPROM-muistia), kommunikaatiotoimintoja (USB, Bluetooth, Ethernet), virranhallinta sekä DMA-ohjain.
Sulautetuissa järjestelmissä järjestelmäpiirin etuna on erillispiireihin verrattuna parempi luotettavuus pienemmän komponenttimäärän vuoksi. Yksi järjestelmäpiiri voi säästää tilaa 30 prosenttia kahden erillisen piirin järjestelmään verrattuna ja laitteen piirilevyllä tarvitaan vähemmän kerroksia. Samaan suorituskykyyn tarvittava tehonkulutus on pienempi, jolloin mekaaniset tuulettimet voi jättää pois. Tällöin luotettavuus paranee, ja laite on hiljaisempi.
Järjestelmäpiireissä voidaan yhdistää lisensoitua teknologiaa usealta eri taholta, kuten ARM, PowerVR ja Texas Instruments. Esimerkkejä järjestelmäpiireistä ovat Apple A6, Qualcomm Snapdragon ja TI OMAP.
C4H10

C4H10 on seuraavien yhdisteiden molekyylikaava:
Toomemägi

Toomemägi ( ) on puisto Viron Tartossa. Puistossa on historiallisia nähtävyyksiä, kuten tuomiokirkon rauniot, jossa on museo ja torneissa yleisölle avoin maisemien katselupaikka. Puistossa on lisäksi Tarton vanha observatorio.
Historia.
Venäjän keisari Paavali I lahjoitti Toomemäen alueen Tarton yliopistolle. Se oli aiemmin ollut karjan laidunnusaluetta. Alue on saanut nimensä mäelle rakennetuista Tarton tuomiokirkosta ja piispanlinnasta. Alue on todennäköisesti ollut asuttuna jo nuoremmalla kivikaudella. Vuonna 1708 venäläiset tuhosivat alueelta lähes kaikki keskiaikaiset linnoitteet. Nykyisin paikka on Tarton omaleimaisin puisto, jossa on yliopiston maineikkaimmille opiskelijoilleen ja opettajilleen pystyttämät muistomerkkejä. Puiston puusto koostuu vaahteroista, lehmuksista ja jalavista.
Nähtävyyksiä.
Tarton tuomiokirkko oli aikanaan koko Baltian merkittävimpiä goottilaistyylisiä tiilirakennuksia. Sen rakentaminen aloitettiin ilmeisesti 1200-luvun puolivälissä; tiilikirkkoa laajennettiin 1300-luvulla. Kirkon kuoriosaa laajennettiin 1400-luvun jälkipuoliskolla; samalla länsipäätyyn lisättiin kaksoistornit ja muuri.
Kirkko jäi käytöstä uskonpuhdistuksen myötä, ja se raunioitui Liivinmaan sodassa tulipalossa vuonna 1624. Vuosina 1804–1807 Tarton yliopiston arkkitehti J. W. Krause suunnitteli kirkon kuoriosan yliopiston pääkirjastoksi. Kirjasto muutti vuonna 1982 uuteen kirjastotaloon, ja nykyään tiloissa on Tarton yliopiston museo. Tornit on kunnostettu näköalapaikaksi, jotka ovat yleisölle avoinna kesäkausina. Raunioissa järjestetään kesäisin teatteriesityksiä ja konsertteja.
Tuomiokirkon vieressä on Kristjan Jaak Petersonin (1801–1822) patsas. Riiassa syntynyt Peterson ehti lyhyen elämänsä aikana luoda vironkielisen kirjallisuuden perustan. Lisäksi hän käänsi viroksi maailman runouden klassikoita ja käänsi myös ruotsista saksaksi Christfried Gananderin "Mythologia Fennican". 
Toinen muistomerkki Toomemäellä on K. E. von Baerin patsas. Keski-Virossa syntynyt baltiansaksalainen von Baer (1792–1876) oli 1800-luvun monipuolisimpia luonnontieteilijöitä ja Tarton yliopiston tunnetuimpia kasvatteja ja professoreita. Mäellä on myös Johan Skytten muistomerkki.
Toomemäen lounaislaidalla sijaitsee Tarton tähtitorni (J. W. Krause, 1805). Se rakennettiin entisen bastionin päälle. Vuonna 1825 valmistui uusi, kääntyvä torni. Lisäksi Toomemäellä on Vanha anatomianlaitos eli "Vana anatoomikum" (J. W. Krause, 1805), korkeimman oikeuden rakennus, kahvilakäytössä oleva rotunda sekä vanha klinikka.
Toomemäelle johtaa katujen kaksi siltaa: niin sanotut Enkelinsilta ja Pirunsilta. Niistä etenkin vuonna 1838 valmistunut Enkelinsilta on suosittu nähtävyys. Toomemäen toisella puolella sijaitseva vaatimattomampi Pirunsilta on rakennettu 1913 Romanovien hallitsijasuvun 300-vuotisjuhlien kunniaksi.
Ulla-Maija Rouhiainen

Ulla-Maija Rouhiainen (s. 1953) on suomalainen matkailualan vaikuttaja ja tietokirjailija. Hän on toiminut yrittäjänä asiantuntijatehtävissä ja matkatoimistoissa sekä kouluttajana ja matkailuun liittyvissä luottamustoimissa. 
Hän on julkaissut mm. suomalaiseen saunaan liittyviä juttuja, Matkailuyrittäjän Maamme-kirjan sekä kaupunkikuvauksia.
Rouhiainen pitää blogeja, joissa hän käsittelee matkailuun liittyviä ajankohtaisia kysymyksiä, Suomi-kuvaa, puutarhaa ja kirjallisuutta. Hänen erityisiä kiinnostuksen kohteitaan ovat Suomen matkailun kehittäminen sekä luova kirjoittaminen.
Qualcomm Snapdragon

Snapdragon on Qualcommin kehittämä järjestelmämikropiirisarja, jonka grafiikkasuorittimina käytetään Snapdragonin valmistamaa Adrenoa. Snapdragon-sarjan prosessoreita käytetään monissa älypuhelimissa ja tableteissa.
Varhaiset järjestelmäpiirit.
Ensimmäinen Snapdragon-sarjan järjestelmämikropiiri oli vuonna 2007 julkaistu QSD8250, jonka taajuus oli 1 gigahertsi. Snapdragon-sarjan piirien nimet olivat aluksi monimutkaisia kirjainten ja numerojen yhdistelmiä. 
Qualcomm otti vuonna 2011 käyttöön uuden nimeämiskäytännön, jonka mukaiset S3-sarjan Snapdragon-piirit ovat kaksiytimisiä ja voivat toimia parhaimmillaan 1,5 gigahertsin taajuudella.
Yhtiön ilmoituksen mukaan se tuo valmistajien saataville S4-sarjan mallit vuoden 2011 lopussa ja ensimmäiset niihin perustuvat kuluttajatuotteet ilmestyvät kauppoihin vuonna 2012. S4-piirit toimivat parhaimmillaan 2,5 gigahertsin taajuudella ja niistä löytyy yksi kaksi tai neljä suoritinydintä.
Vuoden 2013 Consumer Electronics Show -messuilla Qualcomm julkisti ensimmäiset Snapdragon 800 -sarjan järjestelmäpiirit. Samalla aiemmat mallit nimettiin Snapdragon 200- Snapdragon 400- ja Snapdragon 600 -sarjoiksi.
Järjestelmäpiirit.
200-sarja.
Snapdragon 200 -sarjan järjestelmäpiirit ovat tehoiltaan Snapdragon-sarjan heikoimpia. Ne ovat melko halpoja, joten niitä käytetään valmistajien halvimmissa malleissa.
400-sarja.
Snapdragon 400 -sarjan järjestelmäpiirit ovat tehoiltaan keskinkertaisia ja hinnaltaan melko halpoja. Halvahkojen älypuhelinten lisäksi niitä käytetään monissa älykelloissa.
600-sarja.
Snapdragon 600 -sarjan järjestelmäpiirit sijoittuvat tehoiltaan Snapdragon-sarjan keskikastiin. Mallit 600 ja 602A on suunniteltu autoteollisuutta varten.
800-sarja.
Snapdragon 800 -sarjan järjestelmäpiirit ovat Snapdragon-sarjan tehokkaimpia ja kalleimpia, joten niitä on lähinnä eri valmistajien lippulaivamalleissa. Kaikki Snapdragon 800 -sarjan piirit ovat vähintään neliytimisiä. Kolmea vanhinta mallia lukuun ottamatta ne ovat 64-bittisiä. Uusimmat mallit käyttävät "Kryo"-ydintä, jota edeltävä ydin oli nimeltään "Krait".
Isopropyylinitraatti

Isopropyylinitraatti (C3H7NO3) on isopropanolin ja typpihapon muodostama niin kutsuttu epäorgaaninen esteri. Yhdistettä voidaan käyttää räjähteissä ja ajoaineena. 
Ominaisuudet.
Huoneenlämpötilassa isopropyylinitraatti on väritöntä nestettä ja sillä on dietyylieetteriä muistuttava haju. Yhdiste liukenee vähäisessä määrin veteen ja hyvin muun muassa etanoliin ja dietyylieetteriin. Isopropyylinitraatti on vahva hapetin ja orgaaniset yhdisteet voivat syttyä palamaan sen vaikutuksesta.
Valmistus ja käyttö.
Isopropyylinitraattia voidaan valmistaa hopeanitraatin ja isopropyylijodidin välisellä reaktiolla. Nykyään yhdistettä valmistetaan kiutenkin pääasiassa isopropanolin ja typpihapon välisellä reaktiolla urean ja ammoniumnitraatin läsnä ollessa. Reaktio tapahtuu 100–105 °C:n lämpötilassa ja tuotetta poistetaan reaktorista jatkuvatoimisella tislauksella. 
Isopropyylinitraattia voidaan käyttää lentokoneiden polttoaineena erityisesti käynnistysvaiheessa. Se on myös ainesosa eräissä nestemäisissä räjähteissä ja rakettien ajoaineissa.
Unelmiesi tyttö

Unelmiesi tyttö () on vuonna 1998 ensi-iltansa saanut Fernando Trueban ohjaama espanjalainen draamakomediaelokuva, jonka pääosissa ovat Penélope Cruz ja Antonio Resines. Sivurooleissa ovat muun muassa Neus Asensi, Jesús Bonilla, Loles León, Jorge Sanz, Rosa María Sardá ja Santiago Segura. Elokuvan käsikirjoittivat Rafael Azcona ja David Trueba sekä tuottivat Eduardo Campoy, Andrés Vicente Gómez ja Cristina Huete.
"Unelmiesi tyttö" kertoo fiktiivisestä Macarena Granada -nimisestä espanjalaisnäyttelijästä, johon Joseph Goebbels rakastuu intohimoisesti. Elokuva perustuu legendaan, jossa Adolf Hitler olisi rakastunut argentiinalaiseen elokuvanäyttelijä Imperio Argentinaan 1930-luvun lopun natsi-Saksassa. "Unelmiesi tyttö" oli Espanjassa suuri arvostelu- ja yleisömenestys ja voitti yhteensä seitsemän Goya-palkintoa kahdeksastatoista ehdokkuudestaan.
Juoni.
"Unelmiesi tyttö" sijoittuu vuoteen 1938 ja kertoo espanjalaisesta elokuvaryhmästä, joka lähtee keskeltä Espanjan sisällissotaa Francisco Francon hallinnon lähettämänä Berliiniin, Adolf Hitlerin natsi-Saksaan, kuvaamaan UFA:n studioille fasististen hallitusten yhteistuotantoelokuvaa, "Unelmiesi tyttö" -nimistä elokuvamusikaalia. Kurinalaiset saksalaiset hämmentyvät latinalaisen elämäniloisen temperamentin takia ja erityisesti lumoava elokuvan tähtinäyttelijä Macarena Granada (Penélope Cruz) hallitsee ilmapiiriä. Pian natsi-Saksan kansanvalistus- ja propagandaministeri Joseph Goebbels (Johannes Silberschneider) rakastuu intohimoisesti Macarenaan ja tekee itsestään narrin vain päästäkseen olemaan hänen kanssaan. Natsit tuovat elokuvaan avustajiksi keskitysleirivankeja, joista yhteen Macarena ihastuu.
Tuotanto.
"Unelmiesi tyttö" -elokuvan kuvaukset alkoivat 11. toukokuuta 1998 ja päättyivät 19. heinäkuuta 1998. Elokuva kuvattiin Prahassa, Tšekissä 4,2 miljoonan euron budjetilla, ja sen tuotantoyhtiöinä olivat Lolafilms, Fernando Trueba Producciones Cinematográficas ja Creativos Asociados de Radio y Televisión.
Julkaisu ja vastaanotto.
"Unelmiesi tyttö" sai ensi-iltansa Espanjassa 13. marraskuuta 1998 ja oli Lolafilms Distribuciónin teatterilevittämä. Elokuva tuotti Espanjassa avausviikonloppunaan 875 951 euron lipputulot ja koko teatterikierroksensa aikana 9 474 031 euron lipputulot. "Unelmiesi tyttö" sai teatteriensi-iltansa Suomessa 5. marraskuuta 1999 ja oli Finnkinon levittämä. Elokuva oli Suomessa 168. katsotuin elokuva 741 hengen katsojamäärällään vuonna 1999. Vuoden 1999 aikana elokuva esitettiin myös arvostetuilla Berliinin ja Toronton elokuvajuhlilla.
"Unelmiesi tyttö" sai vuonna 2016 jatko-osan, Fernando Trueban ohjaaman "La reina de Españan", jossa Penélope Cruz, Antonio Resines, Neus Asensi, Loles León, Jorge Sanz, Rosa María Sardá ja Santiago Segura uusivat roolinsa. Jatko-osa sijoittuu vuoden 1956 Madridiin eli 18 vuoden päähän "Unelmiesi tyttö" -elokuvan tapahtumista.
UpStairs Loungen tuhopoltto

UpStairs Loungen tuhopoltto oli seksuaalivähemmistöjen suosimaan yökerhoon kohdistunut tuhopoltto New Orleansissa 24. kesäkuuta 1973, jolloin 32 ihmistä kuoli.
Reaktiot.
Uutisissa käytettiin uhreista loukkaavaa kieltä ja paikallispoliitikot eivät ilmaisseet surunvalitteluitaan. Jotkut paikallisista kirkoista kieltäytyivät hautaamasta palossa menehtyneitä ja eräät perheet eivät halunneet tunnistaa ruumiita.
Kavaljeeri (juoma)

Kavaljeeri oli Chymoksen kuohuviini, joka oli myynnissä 1980–2008.
Kavaljeeria alettiin kehittää vuonna 1977 ensimmäiseksi Chymoksen kuohuviiniksi. Se valmistettiin valkoherukasta ja karviaisista pullokäymismenetelmällä. Se tuli markkinoille kesällä 1980. Raaka-aineet saatiin Chymoksen sopimusviljelijöiltä. 
Kavaljeeri kehitettiin kilpailijaksi Marlin tankkikäymismenetelmällä valmistetulle Elysée-kuohuviinille, joka oli samppanja- ja kuohuviinimarkkinoilla ainoa kotimainen vaihtoehto. Kun tieto uuden tuotteen kehittelystä lipsahti Marlin johtajiston tietoon, se ei ymmärtänyt, miksi Alko hyväksyi Elyséelle kilpailijan. Chymoksella vakuuteltiin, että Kavaljeeri lisää kuohuviinien myyntiä, josta myös Marli hyötyy. Näin myös tapahtui.
Tuotteen nimen ideointi pyöri ratsuväkiaiheen ympärillä, koska Chymoksen naapurina Lappeenrannan varuskunnassa oli Uudenmaan rakuunapataljoona. Varuskunnan ullakolta löytyneessä kirjassa oli kuva ratsumiehestä hevosen selässä. Samppanja on kotoisin Ranskasta, ja ranskalaiset ratsuväkimiehet (les Chevaliers) avasivat voitokkaan taistelun jälkeen samppanjapullon miekalla. Chymoksen pakkaussuunnittelija ja graafikko Aimo Vuorinen huomasi, että kavaljeeri tarkoittaa sekä herrasmiestä että ratsumiestä. Kuohuviinin nimi oli syntynyt. Vuorinen suunnitteli etiketin 30-vuotisen sodan aikaisen kuvan pohjalta, joka esitti sotamarsalkka Juhana Banéria hevosen selässä. 
Kavaljeeri voitti ensimmäisen palkinnon kuohuviinien sarjassa viinialan messujen yhteydessä järjestetyissä kilpailuissa sekä Ljubljanassa silloisessa Jugoslaviassa että Barcelonassa Espanjassa.
Myöhemmin tulivat Kulta-Kavaljeeri (valkoherukka ja lakka) sekä Rosé-Kavaljeeri (valkoherukka ja punaherukka). Kaikki Kavaljeerit ovat poistuneet Alkon valikoimista n. vuonna 2008.
Elämäpisteet

Elämäpisteet, kestopisteet, osumapisteet, myös elämä, terveys, hiparit jne. (, HP) on joidenkin pelien käsite. Se kuvaa kykyä ottaa vastaan vahinkoa ennen kuin hahmo tuhoutuu. Elämäpisteet on eräs pelimekaniikka.
Käsitteen toi peleihin Dave Arneson, joka kehitti Gary Gygaxin kanssa Dungeons &amp; Dragons -peliä. Arnesonin mukaan pelaajat kiintyivät hahmoihinsa, eivätkä pitäneet siitä että he kuolivat yhdellä nopanheitolla. Elämäpisteiden ansiosta he voivat jatkaa pelaamista pitempää ja saavuttaa enemmän. Arneson otti säännön Yhdysvaltain sisällissotaan perustuvasta "Ironclads"-pelistä, jonka hän oli kehittänyt aiemmin.
Käsite on tätä vanhempi. Yhdysvaltain laivasto käytti jo 1920- ja 1930-luvuilla simulaatioissaan Life-parametria. Näissä simulaatioissa Kongō-luokan aluksella oli 12 elämäpistettä ja Nagato-luokalla 18,8. Yksikkönä olivat 14 tuuman kranaatin läpäisevää osumaa vastaavat osumat.
Katja Hagelstam

Katja Hagelstam (s. 27. marraskuuta 1965 Helsinki) on suomalainen freelance-valokuvaaja, joka työskentelee lehdille ja kirjaprojekteissa. 
Hagelstam on opiskellut Västra Nylands folkhögskolan taidelinjalla 1985–1986, Firenenzessä yksityisessä video- ja valokuvausoppilaitoksessa 1987 ja International Center of photographyssa New Yorkissa 1992. Hän on pitänyt yksityisnäyttelyjä muun muassa vuonna 2000 ”KOTImainen” Hagelstamin Galleriassa Helsingissä ja 2003 Galleri Bellmanissa Tukholmassa.
Hagelstam oli valokuvaajana ryhmässä Gun de la Chapellen ja Bo Lönnqvistin kanssa tekemässä kirjaa "Kartanoruokia", joka palkittiin tiedonjulkistamispalkinnolla vuonna 1994. Palkitsemisperusteissa sanotaan muun muassa: Ryhmä teki "arvokkaan työn tallentamalla kahdenkymmenenviiden ruokaperinteestään kuuluisan suomalaisen kartanon – – ruokakulttuuria kuvailevaksi dokumentiksi Kartanoruokia. – – Kirja täydentää nykykuvaa suomalaisista kartanoista uudella - - tavalla."
Teos "Suomalaista talonpoikaisantiikkia, Kosti Tuomen kokoelmat, erityismaininta", jonka tekijöinä on Hagelstamin lisäksi Wenzel Hagelstam ja Kari-Otso Nevaluoma sai erityismaininnan vuonna 2006 Lauri Jäntin palkinnon jakamisen yhteydessä.
Hagelstam on valokuvannut kymmeniin kirjoihin.
Sian Brooke

Sian Brooke (syntyjään Sian Elizabeth Phillips, Lichfield 1980) on brittiläinen näyttelijä. Hänet tunnetaan rooleistaan Eurus Holmesina tv-sarjassa "Uusi Sherlock" ja Lori Marcusena tv-sarjassa "Cape Wrath".
Brooke on kotoisin Lichfieldistä ja on nuorin kolmesta sisaruksesta. Hänellä on walesiläiset vanhemmat. Brooken oikea sukunimi on Phillips, taiteilijanimekseen hän otti Brooken välttääkseen sekaannuksen, näyttelijä Siân Phillipsiin.
SCUM-manifesti

SCUM-manifesti () on Valerie Solanaksen kirjoittama, vuonna 1967 julkaistu radikaalifeministinen manifesti. Tekstin mukaan naisten on kaadettava vallitseva yhteiskuntajärjestys ja tuhottava miehet. Sanan SCUM () on katsottu olevan lyhenne lauseesta ”Society for cutting up men” . 
Savukeidas julkaisi manifestin suomeksi vuonna 2011 Suvi Auvisen suomentamana.
Solanas tunnetaan yrityksestään murhata taiteilija Andy Warhol. Solanas ei tiettävästi missään vaiheessa kuulunut yhteenkään feministiseen ryhmään.
Sisältö.
SCUM-manifestin keskeinen teema on miehen tuhoaminen. 
Teksti alkaa seuraavalla julistuksella: 
Manifestia pidetään yleisesti satiirisena, mutta sen katsotaan nostavan esiin varteenotettavia filosofisia ja yhteiskunnallisia kysymyksiä. Solanasista kirjan kirjoittaneen Sara Stridsbergin mukaan Solanas kuvailee manifestissä miestä samoin kuin mies on kuvaillut naista kautta historian.
Solanas on sanonut myöhemmin tarkoittaneensa miehellä yleistä käsitystä miehenä olemisesta eikä kaikkien fyysisten miesten tuhoamista. 
Joidenkin tulkintojen mukaan Solanas hyökkää tekstissään miesten sijaan yhteiskunnallista järjestelmää palvelevia naisia vastaan. Tekstiä on kutsuttu vaikeaksi ja jopa vastenmieliseksi 2000-luvun feministin näkökulmasta. Solanasin tekstistä on löydetty seksuaalisuuden hylkäämisen teemoja. Manifestissa esimerkiksi irvaillaan hippiliikkeen ajatuksille vapaasta rakkaudesta.
Anna Signeul

Anna Signeul (s. 20. toukokuuta 1961 Falun) on ruotsalainen jalkapallovalmentaja ja entinen jalkapalloilija. Heinäkuusta 2017 heinäkuuhun 2022 hän toimi Suomen naisten jalkapallomaajoukkueen päävalmentajana. 
Pelipaikaltaan Signeul oli keskikenttäpelaaja. Hän aloitti uransa vuonna 1972–1978 kotikaupunkinsa seuran Falu BS:n paidassa. Peliurallaan Signeul pelasi 240 ottelua Ruotsin korkeimmalla sarjatasolla Damallsvenskanissa IK Bragen ja Strömsbro IF:n riveissä. Hän lopetti uransa vuonna 1992.
Valmentajanuransa Signeul aloitti vuonna 1981 IK Bragessa pelatessaan seurassa myös samaan aikaan. Vuosina 1996–2004 hän toimi Ruotsin nuorten maajoukkueiden valmentajana johtaen alle 19-vuotiaat naiset Euroopan-mestaruuteen vuonna 1999 ja pronssille edeltävänä vuonna. Vuonna 2005 hänet nimettiin Skotlannin naisten jalkapallomaajoukkueen päävalmentajaksi. Päävalmentajakautensa aikana Signeul vei skotlantilaista naisjalkapalloa paljon eteenpäin ja johti maan historiansa ensimmäistä kertaa EM-kilpailuihin vuonna 2017. Hänelle on kertynyt yli 150 peliä Skotlannin valmentajana.
Tammikuussa 2017 Signeul valittiin Suomen naisten jalkapallomaajoukkueen eli ”Helmarien” päävalmentajaksi. Hän aloitti työssään EM-kilpailuiden 2017 jälkeen. Hänet erotettiin heinäkuussa 2022, ja tilalle valittiin Marko Saloranta.
Signeul valmensi Suomen maajoukkueen EM-kilpailuihin 2022. Kisapaikka varmistui Helmarien voitettua Portugalin EM-karsintaottelussa Helsingissä 19. helmikuuta 2021. Portugali-voitto varmisti myös EM-karsintalohkon ykkössijan.
UPS Airlines

UPS Airlines on yhdysvaltalaisen United Parcel Service -lähettiyrityksen omistama rahtilentoyhtiö. Sen solmukohta on Worldport-rahtikeskus Louisvillen kansainvälisellä lentoasemalla Kentuckyssa. Se oli vuonna 2015 lennettyjen rahtitonnikilometrien määrällä mitattuna maailman kolmanneksi suurin rahtilentoyhtiö FedEx Expressin ja Emirates SkyCargon jälkeen. Sen laivastoon kuuluu 290 konetta, joilla se lentää 728 kohteeseen ympäri maailman.
Historia.
Vuonna 1907 perustettu United Parcel Service alkoi tarjota pakettien lentokuljetusta vuonna 1929. Tuolloin paketit lensivät vielä muiden lentoyhtiöiden matkustajakoneiden kyydissä. Wall Streetin pörssiromahdusta seuranneen laman ja vähäisen kysynnän vuoksi se lopetti lentokuljetusten tarjoamisen jo kaksi vuotta myöhemmin. Lentokuljetukset aloitettiin uudelleen vasta vuonna 1953, jolloin Yhdysvallat poisti kuljetusyhtiöiden säännöstelyn. Osana laajentuvaa toimintaansa UPS tarjosi kahden päivän pakettitoimituksia lentoteitse Yhdysvaltain itä- ja länsirannikon suurimpien kaupunkien välillä. Myös tällöin paketit kuljetettiin muiden lentoyhtiöiden koneilla.
Lentokuljetusten kysyntä lisääntyi 1980-luvulla. Lentoyhtiöiden säännöstelyn lopettamisen jälkeen monet lentoyhtiöt vähensivät lentojaan ja lopettivat reittejä. Varmistaakseen kuljetusverkostonsa kattavuuden UPS alkoi hankkia omia lentokoneita vuonna 1981. 1980-luvulla UPS alkoi tarjota myös seuraavan päivän toimituksia, ja vuonna 1985 Next Day -lentojen verkosto kattoi kaikki 50 osavaltiota ja Puerto Ricon. Samana vuonna UPS alkoi lentää Yhdysvaltain ja Euroopan välillä.
FAA myönsi UPS:lle lentoyhtiön toimintaluvan vuonna 1988, ja UPS Airlines aloitti virallisesti toimintansa seuraavana vuonna.
Laivasto.
Laivaston keski-ikä huhtikuussa 2023 on 21,3 vuotta.
Yleisurheilun alle 20-vuotiaiden Euroopan-mestaruuskilpailut 2015

Vuoden 2015 yleisurheilun alle 20-vuotiaiden Euroopan-mestaruuskilpailut käytiin 18.–19. heinäkuuta Ekängens Friidrottsarenalla Eskilstunassa Ruotsissa.
Mitalistit.
Käytetyt lyhenteet:
Rebel in the Rye

Rebel in the Rye on vuonna 2017 ensi-iltansa saanut yhdysvaltalainen elämäkerrallinen draamaelokuva, jonka on ohjannut ja käsikirjoittanut Danny Strong. Se perustuu Kenneth Slawenskin kirjaan "J. D. Salinger – kirjailijan elämä", joka kertoo nuoren kirjailijan J. D. Salingerin elämästä toisen maailmansodan aikaan. Elokuvan pääosia esittävät Nicholas Hoult, Zoey Deutch, Kevin Spacey, Sarah Paulson, Brian d’Arcy James, Victor Garber, Hope Davis ja Lucy Boynton.
"Rebel in the Rye" sai ensi-iltansa Sundancen elokuvajuhlilla 24. tammikuuta 2017.
Nicole Blackman

Nicole Blackman (s. 30. marraskuuta 1971 New York, Yhdysvallat) on yhdysvaltalainen performanssitaiteilija, runoilija, kirjailija ja laulaja. Musikaalista työtä hän on tehnyt muun muassa Alan Wilderin kanssa yhteistyönä hänen Recoil-projektinsa kanssa. Blackman on kontribuoinut Recoilin vuoden 2000 albumiin "Liquid".
Metal (ohjelmointi)

Metal on Applen ohjelmointirajapinta grafiikkaprosessorin käyttöön iOS- ja macOS-laitteilla.
Muita vastaavia rajapintoja ovat Khronos Groupin OpenGL ja Vulkan, Microsoftin Direct3D ja AMD:n Mantle.
Metal on alun perin julkaistu iOS 8:ssa ja myöhemmin Mac OS:lle.
Metal tukee GPGPU-käyttöä "Compute Pipeline" toiminnon kautta.
Apple on ilmoittanut "Metal 2" -rajapinnan tulosta ja SteamVR-tuesta uudelle rajapinnalle.
Apple on julkaissut shader-ohjelmointiin Metal Shading Language -kielen, joka perustuu C++14-kieleen.
IRIS GL

IRIS GL () on SGIn kehittämä ohjelmointirajapinta, joka oli OpenGL:n edeltäjä.
IRIS GL oli suljettu rajapinta, josta muokattiin avoin OpenGL mm. poistamalla patentoituja ja lisensoituja osia, sekä tukemalla eri laitealustoja.
IRIS GL versiot.
IRIS GL oli saatavilla vain SGI:n IRIX Unixissa. 
Rajapinnan julkaisuversiot olivat:
IRIS GL ja OpenGL eroavaisuudet.
Oppaita IRIS GL -ohjelmien siirtämisestä OpenGL:lle, jossa on myös listattu eroavaisuuksia IRIS GL:n ja OpenGL:n välillä.
Nimen muu käyttö.
SGI:llä oli myös IRIS-työasemasarja.
Pujehun

Pujehun on Sierra Leonen Eteläisen maakunnan 345 577 asukaan Pujehunin piirikunnan hallintokeskus. Vuonna 2013 kaupungin väkiluku oli 9 899.
Maalaiskaupunki Pujehun on Pujehunin piirikunnan kaupallinen sekä hallinnollinen keskus. Kaupunki sijaitsee noin 80 kilometriä Bosta etelään ja noin 320 kilometriä kaakkoon maan pääkaupungista Freetownista. Pujehunin väestö kuuluu suurimmilta osin mendejen etniseen ryhmään.
Historia.
Pujehun nimettiin vaikutusvaltaisen mendesoturin Nyaguan mukaan, joka asui lähellä sijaitsevassa Panguman kylässä. Kun Nyagua miehineen meni sotaan, käyttivät he Pujehunia levähdyspaikkanaan. Tuohon aikaan kaupungissa kasvoi paljon pippuria, jota mendet kutsuivat nimeltä "puei". Tämä johti lopulta alueen kutsumiseen Pujehuniksi.
Narodnaja niva

Narodnaja niva (, ”Kansan vainio”) oli Helsingissä vuonna 1917 ilmestynyt venäjänkielinen sosialistivallankumouksellinen sanomalehti.
Toukokuussa 1917 ensimmäisen kerran ilmestynyt "Narodnaja niva" oli yksi helmikuun vallankumouksen jälkeen syntyneistä venäläisistä sotilaslehdistä. Se ilmoittautui ensin Sosialistivallankumouksellisen puolueen Helsingin osaston ja sitten Suomen komitean äänenkannattajaksi. Vasemmistososialistivallankumouksellisten kuten Proš Prošjanin ja Aleksei Ustinovin puolueesta erottamisen jälkeen lehti siirtyi oikeistososialistivallankumouksellisen Sergei Tsionin käsiin. Puolueen vasemmisto perusti heinäkuussa 1917 oman lehden "Sotsialist-revoljutsioner". Vasemmistososialistivallankumouksellisten tukemat bolševikit lakkauttivat kuudesti viikossa ilmestyneen "Narodnaja nivan" lokakuun vallankumouksen jälkeen ja pidättivät Tsionin.
Norwegian Long Haul

Norwegian Long Haul oli Norwegian Air Shuttlen tytäryhtiö, joka liikennöi sen kaukolentoja Aasiaan ja Pohjois-Amerikkaan. Se ei lentänyt omilla tunnuksillaan, vaan kaikilla sen lennoilla käytettiin emoyhtiön tunnuksia (DY/NAX).
1. tammikuuta 2012 perustettu yhtiö lensi ensilentonsa Oslosta New Yorkiin 30. toukokuuta 2013. Lennot aloitettiin vuokratulla Airbus A340-300 -koneella. Ensimmäisen uuden Boeing 787 -koneensa Norwegian Long Haul sai kesäkuun 2013 lopulla.
Koronaviruspandemian alettua Norwegian lopetti kaukolentonsa maaliskuussa 2020. Tammikuussa 2021 yhtiö ilmoitti, että kaukolentojen suunniteltu uudelleen käynnistäminen pandemian jälkeen jäi lopulta toteuttamatta yhtiön jouduttua talousvaikeuksiin. Norwegianin perustaja Bjørn Kjos oli myöhemmin mukana perustamassa uutta norjalaista pitkän matkan lentoyhtiötä Norse Atlantic Airwaysia.
Laivasto.
Toimintansa aikana Norwegian Long Haul käytti seuraavia lentokoneita:
Karaatti (pitoisuus)

Karaatti (lyhenne K) () on vanha jalometallien pitoisuuden yksikkö. Yksi karaatti on yksi kahdeskymmenesneljäsosa (1/24) painosta. Tässä mielessä 24 karaattia tarkoittaa (lähes) täysin puhdasta jalo­metallia ja esimerkiksi 18 karaattia 750 promillen jalometallipitoisuutta. Nykyisissä suomalaisissa jalometallituotteiden leimoissa karaattia ei käytetä, vaan kulta- tai hopeapitoisuus ilmaistaan tuhannesosina seoksen massasta. Esimerkiksi ulkomailta tuotu 14 karaattia kultaa sisältävä tuote voi alittaa Suomen jalometallisäädösten mukaisen vähimmäispitoisuuden 585 massan tuhannesosaa.
(*) Portugalissa käytössä oleva kullan pitoisuusyksikkö.
Aleksei Ustinov

Aleksei Mihailovitš Ustinov (, 17. syyskuuta 1879 Saratovin kuvernementin Serdobskin kihlakunnan Bekovon kylä – 26. syyskuuta 1937 Tallinna) oli venäläinen sosialistivallankumouksellinen ja sittemmin kommunisti.
Rikkaan maanomistajan perheeseen syntynyt Ustinov valmistui Moskovan yliopiston historiallis-kielitieteellisestä tiedekunnasta vuonna 1904 ja Zürichin teknisestä korkeakoulusta vuonna 1917. Hän liittyi sosialistivallankumouksellisiin vuonna 1906, joutui pidätetyksi ja karkotetuksi ja muutti viranomaisten vaatimuksesta ulkomaille. Ustinov asui Ranskassa ja Sveitsissä, liittyi sosialistivallankumouksellisten vasempaan siipeen ja työskenteli ensimmäisen maailmansodan aikana venäläisten sotavankien keskuudessa.
Helmikuun vallankumouksen jälkeen Ustinov palasi Venäjälle työskennellen Proš Prošjanin kanssa Itämeren laivaston sotilaiden keskuudessa Helsingissä. Hän kuului vasemmistososialistivallankumouksellisten ryhmään, kannatti yhteistyötä bolševikkien kanssa ja joutui erotetuksi sosialistivallankumouksellisesta puolueesta. Syksyllä 1917 hänet valittiin Venäjän perustuslakia säätävän kokouksen jäseneksi.
Lokakuun vallankumouksen jälkeen Ustinov kuului Vasemmistososialistivallankumouksellisen puolueen keskuskomiteaan ja Yleisvenäläisen toimeenpanevan keskuskomitean puhemiehistöön. Hän erosi vasemmistososialistivallankumouksellisista huhtikuussa 1918 ja tuomitsi heinäkuun kapinayrityksen. Sen jälkeen Ustinov oli perustamassa bolševikkeihin vuonna 1920 liittynyttä Vallankumouksellisten kommunistien puoluetta, jonka johtajana hän myös toimi.
Vuodesta 1921 lähtien Ustinov työskenteli diplomaattina. Tammikuusta 1934 aina kuolemaansa saakka hän toimi Neuvostoliiton täysivaltaisena edustajan Virossa.
Antikommutatiivisuus

Binäärioperaatio on antikommutatiivinen tai antikommutoiva, jos alkioiden operointijärjestyksen vaihtaminen muuttaa operaation tuloksen käänteisalkiokseen. Tämä määritelmä on kuitenkin hieman epätarkka, sillä käänteisalkiolla voidaan tarkoittaa joko "additiivista käänteisalkiota" tai "multiplikatiivista käänteisalkiota" riippuen joukosta, jossa kyseinen operaation on määritelty. Tarkempi määritelmä käyttäen additiivista käänteisalkiota (ks. vastaluku) seuraa.
Formaali määritelmä.
Olkoon formula_1 epätyhjä joukko varustettuna binäärisillä operaatioilla formula_2 ja formula_3. Vaaditaan lisäksi ensimmäiseltä operaatiolta se, että joukko formula_1 varustettuna laskutoimituksella formula_2 muodostaa ryhmän. Tämä on välttämätöntä käänteisalkion olemassaolon kannalta. Jos formula_6, niin merkitään formula_7:n käänteisalkiota formula_8:lla (kuten vastalukua). Ts.
formula_9,
missä formula_10 on ryhmän formula_11 neutraalialkio. Tällöin binäärinen operaatio formula_3 on antikommutatiivinen, jos kaikilla formula_13 pätee
formula_14.
Antikommutatiivinen vai epäkommutatiivinen?
Antikommutatiivisuutta ei pidä sotkea "epäkommutatiivisuuteen" (tai "ei-kommutoivaan"). Epäkommutatiivinen tarkoittaa ei-vaihdannaista, eli edellä olevin merkinnöin
formula_15.
Antikommutatiivisuus on siis epäkommutatiivisuuden erikoistapaus.
SuperH

SuperH on Hitachin kehittämä 32-bittinen RISC-suoritinsarja. Suorittimia valmistaa vuonna 2017 Renesas Electronics.
Suoritinta on käytetty pelikonsoleissa ja autoteollisuudessa.
Useat suorittimeen liittyvät patentit ovat vanhentuneet mikä on tehnyt siitä jälleen houkuttelevan avoimelle laitteistokehitykselle.
Mallit.
Malleja ovat:
Käyttökohteet.
Käyttökohteita ovat autoteollisuus, sulautetut järjestelmät ja pelikonsolit kuten:
Lungin kansainvälinen lentoasema

Lungin kansainvälinen lentoasema (), joskus myös Freetown International Airport , on Sierra Leonen suurin ja ainoa kansainvälinen lentoasema. Se sijaitsee linnuntietä 15 kilometriä pääkaupunki Freetownin keskustasta pohjoiseen, Lungin taajaman eteläpuolella. Kentästä vastaa Sierra Leonen lentoasemaviranomainen (SLAA). Pääkaupungista lentoasemalle johtava suorimmasta yhteydestä osa liikennöidään Freetownin päässä lautan tai vesibussin avulla. Merimatka (7–8 km: Tagrin Ferry Terminal–Kissy Ferry Terminal, Freetown) esimerkiksi vesitaksilla tai autolautalla kestää 20–40 minuuttia, lisäksi tulee bussi, taksi tai auto kentältä lauttaterminaaliin. Pitempi maantieyhteys (matka-aika jopa 4–6 tuntia) on myös mahdollinen Port Lokon kautta.
&lt;br clear=left&gt;
Liberian aluejako

Liberian aluejako kuvaa Liberian maantieteellisen alueen hallinnollista jakoa. Aluejaon ylimmän tason muodostaa 15 piirikuntaa (). Piirikunnat jakautuvat paikallishallintoa varten piireihin ja kaupunkikuntiin (engl. "districts", "townships"). Joissakin tarkasteluissa Liberian piirikunnat on ryhmitelty kuudeksi alueeksi. 
Seuraavassa taulukossa on piirikuntien perustiedot ja maan tilastoviranomaisen piirikuntia laajemmista alueista käyttämä alueryhmittely.
Renesas Electronics

Renesas Electronics Corporation () on japanilainen puolijohteiden ja elektroniikan valmistaja.
Vuonna 2003 Hitachi ja Mitsubishi Electric perustivat yhteisyrityksen nimellä "Renesas Technology". Nimi muodustuu sanoista "Renaissance Semiconductor for Advanced Solutions".
Vuonna 2010 yhtiö yhdistyi NEC Electronicsin kanssa ja nimi vaihtui muotoon "Renesas Electronics".
Yhtiö osti Nokian langattomien modeemien liiketoiminnan vuonna 2010.
Vuonna 2013 Broadcom osti Renesas Mobile Europen.
Yritys on ollut maailman suurin autoteollisuuden puolijohdevalmistaja vuonna 2014 Gartnerin mukaan.
Vuonna 2016 yhtiö sopi ostavansa Intersil Corporation -yhtiön, jonka kauppas valmistui helmikuussa 2017. Syyskuussa 2018 yhtiö kertoi ostavansa yhdysvaltalaisen Integrated Device Technologyn (IDT) 6,7 miljardin dollarin hintaan. IDT:n kauppa valmistui maaliskuussa 2019.
Tuotteet.
Yhtiö valmistaa useita eri suorittimia ja mikrokontrollereita käytettäväksi autoteollisuudessa ja sulautetuissa järjestelmissä.
Ahmed Sékou Tourén kansainvälinen lentoasema

Ahmed Sékou Tourén kansainvälinen lentoasema (), , aiemmin Conakryn kansainvälinen lentoasema, on Guinean pääkaupunki Conakryn kansainvälinen lentoasema. Lentoasemarakennus valmistui vuonna 1985, ja sen suunnitteli kansainvälisesti tunnettu lentoasema-arkkitehti Paul Andreu.
Lentoasema sijaitsee Conakryn kaupungin keskivaiheilla Matamin kunnassa (), josta lounaassa sijaitsevaan kaupungin historialliseen keskustaan on noin 13 kilometriä.
Vuonna 2016 lentoasema käytti yhteensä 396 300 matkustajaa, mikä oli 14 prosenttia edellisvuotta enemmän.
&lt;br clear=left&gt;
Intersil Corporation

Intersil Corporation on Yhdysvaltalainen puolijohdevalmistaja, joka muodostui vuonna 1999 ostamalla Harris Corporationin puolijohdevalmistuksen "Harris Semiconductor".
Historia.
Jean Hoerni perusti yhtiön nimellä Intersil (lyhenne sanoista International Silicon) vuonna 1967. General Electric sulautti yhtiön puolijohdeosastoonsa vuonna 1980. Vuonna 1988 Harris-yhtiö hankki General Electricin mikropiirivalmistuksen. Vuonna 1999 Harris-yhtiö myi puolijohdeteollisuutensa sijoittajille, jolloin Intersil-nimi herätettiin uudelleen.
Vuonna 2016 Renesas Electronics sopi ostavansa yhtiön. Vahvistus kaupalle tuli helmikuussa 2017.
Jermaine Stewart

William Jermaine Stewart (7. syyskuuta 1957 – 17. maaliskuuta 1997) oli yhdysvaltalainen R&amp;B-laulaja, joka tunnetaan parhaiten hänen vuoden 1986 hitistänsä ”We Don’t Have to Take Our Clothes Off”. Kyseinen kappale saavutti toisen sijan sekä Britanniassa että Kanadassa. Lisäksi se pääsi Billboard Hot 100:n sijalle 5.
Harvardin arkkitehtuuri

Harvardin arkkitehtuuri on tietokoneiden ja suorittimien suunnitteluperiaate, jossa komentokäskyt ja data käyttävät fyysisesti erillistä tallennusta ja signaaliväylää.
Harvardin arkkitehtuurissa on etunsa, mutta se aiheuttaa myös haasteita ratkaisuille.
Tyypillinen käyttötapaus on suoritin, jossa käskyille ja data-arvoille on fyysisesti erilliset välimuistit.
Arkkitehtuurin komponentit:
Má vlast

Má vlast () on kokoelma kuudesta sinfonisesta runosta jonka on säveltänyt tšekkiläinen säveltäjä Bedřich Smetana vuosien 1874 ja 1879 välillä. Näissä runoissa Smetana yhdisti Franz Lisztin sävelrunon muodon kansallismielisen musiikin ihanteiden kanssa, joka oli suosittua 1800-luvun loppupuolella. Jokainen runo kuvaa jotakin tiettyä puolta Böömin maaseudusta, historiasta tai legendoista.
Kokoelman osat ovat:
Agnus Dei (Barber)

Agnus Dei ("Jumalan karitsa") on yhdysvaltalaisen säveltäjän Samuel Barberin kuorosävellys. Se on Barberin oma sovitus kuuluisasta Adagio jousille -teoksestaan. B-mollissa oleva musiikki kestää noin kahdeksan minuuttia.